Προσωπολατρεία στη Βόρεια Κορέα

Η προσωπολατρία στη Βόρεια Κορέα περιστρέφεται γύρω από την οκογένεια Κιμ, η οποία και κυβερνά τη χώρα από το 1948. Η λατρεία των δυο ηγετών της Βόρειας Κορέας εκτιμάται ότι έχει εισχωρήσει σε πολλές εκφάνσεις της πολιτιστικής και όχι μόνο, ζωής της χώρας.Choe, Yong-ho., Lee, Peter H., and de Barry, Wm. Theodore., eds. Sources of Korean Tradition, Chichester, NY: Columbia University Press, p. 419, 2000. 

Η κυβέρνηση της βόρειας Κορέας αρνείται την εκδοχή της προσωπολατρείας,  εξηγώντας την ως απόδοση του οφειλόμενου σεβασμού στους Αιώνιους Ηγέτες της Βόρειας Κορέας ειδικά, αλλά και σε ολόκληρη τη φιλοσοφία του Τζούτσε γενικά.Jason LaBouyer "When friends become enemies — Understanding left-wing hostility to the DPRK" Lodestar. May/June 2005: pp. 7–9. Korea-DPR.com. Retrieved 18 December 2007. Οποιαδήποτε ένδειξη έλλειψης σεβασμού προς του ηγέτες - πρώην και νυν - της Βόρειας Κορέας, αντιμετωπίζεται ως ποινικό αδίκημα.

Ιδιαίτερα χαρακτηριστικά της βορειο-κορεάτικης προσωπολατρείας, είναι η ένταση των συναισθημάτων που διαφαίνονται, ο λυρισμός της εξύμνησης, η έκταση στην οποία αναπτύχθηκε, η μακρόχρονη διάρκειά της, και κυρίως το ότι είναι συνδεδεμένη με τον κορεάτικο εθνικισμό, χρησιμεύοντας ως σύμβολο του βορειοκορεατικού έθνους.

Ο Κιμ Ιλ-σονγκ, που αποκαλείται Ανώτατος Ηγέτης ήταν και είναι ακόμα ο αποδέκτης των μεγαλύτερων τιμών κάθε είδους, έχοντας αναγνωριστεί ως η πιο επιδραστική φυσιογνωμία στη χώρα. Ήδη από το 1949 αγάλματα και προτομές του, τοποθετούνταν σε όλους σχεδόν τους δημόσιους χώρους.  Όταν ο Κιμ πέθανε, οι εκδηλώσεις λατρείας απευθύνθηκαν πλέον προς τον διάδοχό του, Κιμ Τζονγκ-ιλ, και τεράστια αγάλματα των δυο πλέον «Ανωτάτων Ηγετών» άρχισαν να κάνουν την εμφάνιση τους σε πολλές περιοχές στη Βόρεια Κορέα. Ο σημερινός ηγέτης της χώρας, εγγονός του Κιμ Ιλ-σονγκ, Κιμ Γιονγκ Ουν είναι και αυτός αποδέκτης τιμών, αν και σε μικρότερη κλίμακα. Τέλος, και μέλη της ευρύτερης οικογένειας Κιμ είναι αποδέκτες τιμών καθώς η οικογένεια Κιμ γενικά, έχει αναχθεί σε σύμβολο της ιδανικής οικογένειας στη Βόρεια Κορέα.
δεξιά|thumb|300px|Μνημειακή τοιχογραφία του Κιμ Ιλ-σονγκ στην Πιονγιάνγκ. Η τοιχογραφία βρίσκεται στο χώρο που ο Κιμ Ιλ-σονγκ εκφώνησε το πρώτο νικητήριο λόγο του, αμέσως μετά την απελευθέρωση της Κορέας, τον Οκτώβριο του 1945.
Υπολογίζεται ότι ως το 1992, έχουν κατασκευαστεί περίπου 40.000 αγάλματα και προτομές του Κιμ Ιλ-σονγκ μόνο, ενώ σε μια απεικόνιση της χώρας μέσω δορυφόρων, το 2018, βρέθηκαν περίπου 11.000 σχετικά μνημεία σε εξωτερικούς δημόσιους χώρους.

 Δείτε επίσης 
 Τζούτσε
 Θάνατος και κηδεία του Κιμ Ιλ-σονγκ
 Το τραγούδι του Στρατηγού Κιμ Ιλ-σονγκ

 Παραπομπές 

 Βιβλιογραφία 






 Εξωτερικοί σύνδεσμοι 
 NK News: How the Kim Cult of Personality Came to Dominate North Korean Life
 Historical perspective on the cult of personality

Κατηγορία:Κοινωνία της Βόρειας Κορέας
Κατηγορία:Βορειοκορεάτες πολιτικοί
Κατηγορία:Κιμ Ιλ-σονγκ
Κατηγορία:Κιμ Τζονγκ-ιλ
Κατηγορία:Κιμ Τζονγκ-ουν
Κατηγορία:Δυναστεία των Κιμ (Βόρεια Κορέα)
Κατηγορία:Πολιτισμός της Βόρειας Κορέας